越调・凭栏人香篆
作者：乔吉
朝代：元

paragraphs: 一点雕盘萤度秋，半缕宫奁云弄愁。
情缘不到头，寸心灰未休。
金陵道中瘦马驮诗天一涯，倦鸟呼愁村数家。
扑头飞柳花，与人添鬓华。
春思淡月梨花曲槛傍，清露苍苔罗袜凉。
恨他愁断肠，为他烧夜香。
小姬手捻红牙花满头，爱唱春词不解愁。
一声出画楼，晓莺无奈羞。
香暖蜕龙团香骨尘，细袅云衣古篆文。
宝奁余烬温，小池明月昏。
心火蟠烧九曲肠，鼻观薰修三昧香。
劫灰书几场，犹存延寸光。